Elon Musk a anunţat că Tesla se va închide, dacă se dovedeşte că maşinile spionează în China.
Guvernul chinez a decis să le interzică oficialilor din armată să folosească Tesla. Elon Musk a anunțat că Tesla se va închide dacă se demonstrează că mașinile spionează. Tesla are programe pentru identificarea vulnerabilităților din vehicule.
China a lansat contraatacul împotriva Statelor Unite. După ce Huawei a fost victimă colaterală în războiul comercial, acum a venit rândul Tesla.Vineri a apărut informația că autoritățile chineze au interzis ofițerilor din armată să mai intre cu mașini Tesla în centrele militare. Motivul: temeri cu privire la securitate, deoarece mașinile Tesla au camere instalate. Pare mai degrabă replica dată de China după sancțiunile primite de Huawei care au afectat serios compania. Și atunci au țintit Tesla, o companie americană.Musk a fost invitat la o discuție virtuală pe un forum din China și a atins și această problemă. "Dacă Tesla ar folosi mașinile să spioneze în China sau oriunde altundeva, vom fi închiși", au fost cuvintele lui Musk pe acest subiect. Fiind un subiect sensibil, e clar că nu a vrut să dea o replică dură. Acum, grijile cu privire la securitatea mașinilor cu multă tehnologie au apărut din primul moment. Iar Tesla face eforturi semnificative pentru a le preveni."Au foarte multe programe prin care atât ei, cât și comunitatea de securitate din lume identifică vulnerabilități în Tesla, pe care apoi le repară. Și apoi apar altele noi, și apoi le repară pe alea și așa mai departe", a declarat Alexandru Bălan, expert în securitate cibernetică.